એમ માનવામાં આવે છે કે પેરિસમાં હુમલો કરવામાં આવ્યા બાદ જે શકમંદો એક એપોર્ટમેન્ટમાં સંતાઇ ગયા હતા તેમાં આઇએસનો ૨૮ વર્ષીય અબાઉદ પણ હતો. આ અગાઉ ફ્રાન્સના રાજદુતે એક ટીવી ચેનલ સાથેની વાતચીતમાં કહ્યું હતું કે પેરિસમાં હુમલાના માસ્ટરમાઇન્ડ બેલ્જિયમના અબાઉદે પોલીસના દરોડા દરમિયાન આત્મહત્યા કરી લીધી હતી. ગઇકાલે પેરિસ હુમલામાં તપાસ કરી રહેલી પોલીસ ટીમે હવે સેન્ટ ડેનિસ વિસ્તારમાં પાડેલા દરોડા દરમિયાન સામસામે ગોળીબારની રમઝટ થઈ હતી. આ દરોડા દરમિયાન બે આતંકવાદીઓને મોતને ઘાટ ઉતારી દેવાયા હતા.